Reformerne

Af Emilie og Nathalie.

Reformerne og betydning af dem.

De 4 punkter er de væsentligste reformer; nedenunder bliver der uddybet.

 * Ophævelse af standsprivilegierne i 1789. Tredjestand ønskede afskaffelse af standsprivilegierne fordi de ønskede ligestilling blandt mennesker.
 * Menneskerettighederne blev udformet i 1789. Nationalforsamlingen udformede menneskerettighederne ud fra en reaktion på ophævelsen af standsprivilegierne.
 * Den amerikanske uafhængighedserklæring blev udformet i 1776. Grundlaget for denne var en tankegang om menneskets lighed.
 * Kvinderettighederne i 1791. Der var ikke alle mennesker der var lige, i følge menneskerettighedserklæringen, den gjaldt ikke kvinderne. Kvinderne ønskede ligestilling, men fik det ikke. Nogen kvindelige forfattere udtrykte deres ligestillingssynspunkt og fik alvorlig konsekvenser.

En reform er defineret som en ændring af samfundsstrukturen med henblik på at gøre strukturen bedre. I 1789 blev standsprivilegierne ophævet af nationalforsamlingen, som kun bestod af 3. stand i stænderforsamlingen. 3. Stand blev inspireret af 1700 tallets tanker om ligestilling mellem mennesker, ligegyldigt om man er bønder eller adel. 3. Stand bestod af bønder fra samfundet. //”Nationen ville ikke blive mindre af, at den privilegerede orden blev afskaffet – tværtimod. Hvad er tredjestanden derfor? Alt – men den er undertrykt og i lænker. Hvad ville den være uden den privilegerede orden? Alt – men fri og blomstrende. Intet kan føre til fremskridt uden den. Alt ville får uendeligt meget bedre uden de andre”**[1]**,// ved dette citat bliver det gjort klart at tredjestanden mener de er alt, og 1. og 2. stand ikke ville kunne klare sig uden dem. Derfor kunne 3. stand også kræve at standsprivilegierne kunne afskaffes.

Menneskerettigheder var resultat af ophævelsen af standsprivilegierne. I menneskerettighedserklæringen fra 1789 udtrykker erklæringen en ny forståelse for menneskets individualitet og frihed. Menneskerettighedserklæringen mente det var en naturret og samme tankegang var grundlaget for den amerikanske uafhængighedserklæring fra 1776. Den amerikanske uafhængighedserklæring var en ide om folkesuverænitet, og udsprang fra den engelske tradition om opgøret mod enevældige konger, og ikke mindst de liberalistiske tanker der udsprang fra forfatter John Locke.

Men alle disse ændringer i samfundsstrukturen gjaldt kun mændene. Selvom alle erklæringerne redegør for det lige og frie menneske gjaldt det ikke kvinderne. Få kvinder ville udtrykke deres uenighed om ligestillingserklæringerne som kun gjaldt mænd, fordi de var bange for konsekvenser. Et eksempel på en kvinde der havde mod på at udtrykke sin mening var Olympe de Gouge, hun skrev en erklæring om kvinderettigheder i 1791, konsekvensen af dette var at hun blev dømt for forræderi og blev henrettet.

[1] Grundbog til Historie, fra de store revolutioner til 2. verdenskrig. Tekst nummer 9, //Hvad er tredjestand.// Citat fra side 43.